בילבונג

בילבונג (באנגלית: Billabong) באנגלית אוסטרלית הוא אגם קטן של מים עומדים המחובר לנתיב מים. בילבונגים נוצרים בדרך כלל כשנתיבו של נהר משתנה ומשאיר אחריו ענף ללא מוצא.

רבים מהבילבונגים בצפון אוסטרליה שורצי תנינים: תנין הים הגדול והמסוכן ותנין ג'ונסטון הקטן יותר האנדמי לאוסטרליה.

בילבונגים מופיעים בספרות האוסטרלית לא מעט. אחד האזכורים המפורסמים לבילבונג הוא בשורת הפתיחה של השיר Waltzing Matilda של בנג'ו פטרסון.

בשאר העולם בילבונג נקרא "אגם קשת" בגלל הצורה שהאגמים האלה יוצרים בדרך כלל. בדרך כלל הם מתייבשים בקיץ, אך הם מתמלאים שוב מים ברגע שגשם יורד.

קישורים חיצוניים

הערות שוליים

קטגוריה:אוסטרליה: אגמים
קטגוריה:טופוגרפיה
קטגוריה:גופי מים